
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς Ιδρύματος με 
την επωνυμία «ΙΔΡΥΜΑ ΓΕΩΡΓΙΟΥ ΝΙΚ. ΛΙΛΑΙΟΥ» 
και κύρωση του οργανισμού αυτού. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

’ Χορήγηση ειδών ατομικής προστασίας σε υπαλλήτ 
λους της Υπηρεσίας Εκτύπωσης Εντύπων και Αξιών 


του Δημοσίου (Υ.Ε.Ε.Α.Δ.). 2 

Καθορισμός ελάχιστων τιμών Κάμπινγκ για το χρονικό 
διάστημα από 1.1.99 μέχρι 31.12.99. 3 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς Ιδρύματος με την ε¬ 
πωνυμία «ΙΔΡΥΜΑ ΓΕΩΡΓΙΟΥ ΝΙΚ. ΛΙΛΑΙΟΥ» και κύρω¬ 
ση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. - Την από 2.4.1994 ιδιόγραφη διαθήκη του Γεωργίου 
Νικ.Λιλαίου, η οποία δημοσιεύθηκε με το α- 
ριθ.2444/16.6.1995πρακτικότου Μον.Πρωτοδικείου Αθη¬ 
νών (τόμο 1825 αριθ.79) με την οποία συστήθηκε κοινω¬ 
φελές ίδρυμα με την επωνυμία ΊΔΡΥΜΑ ΓΕΩΡΓΙΟΥ 
ΝΙΚ.ΛΙΛΑΙΟΥ" και με έδρα την Αθήνα. 

2. - Τις διατάξεις των άρθρων: α) 95 και 98 του Α.Ν. 
2039/1939, β) 101 και 119του Εισαγωγικού Νόμου του Α¬ 
στικού Κώδικα και γ) 108 και 110 του Αστικού Κώδικα. 

3. - Την από 39/24.11.1997 γνωμοδότηση του Συμβουλί¬ 
ου Εθνικών Κληροδοτημάτων. 

4. - Την αριθ. 1107147/1239/0006Α/4.10.1996 απόφαση 
του Πρωθυπουργού και Υπουργού Οικονομικών, με την ο¬ 
ποία ανατέθηκαν αρμοδιότητες του Υπουργού Οικονομι¬ 
κών στους Υφυπουργούς Οικονομικών (Φ.Ε.Κ. Β’/922). 

Με πρόταση του Υπουργού Υγείας Πρόνοιας και του Υ¬ 
φυπουργού Οικονομικών, αποφασίζουμε: 


Άρθρο μόνο. 

1. - Εγκρίνουμε τη σύσταση κοινωφελούς ιδρύματος με 
την επωνυμία ΊΔΡΥΜΑ ΓΕΩΡΓΙΟΥ ΝΙΚ.ΛΙΛΑΙΟΥ", η οποία 
έγινε από τον Γεώργιο Νικ.Λιλαίο με την από 2.4.1994 ι¬ 
διόγραφη διαθήκη του, η οποία δημοσιεύθηκε με το α- 
ριθ.2444/16.6.1995 πρακτικό του Μον. Πρωτοδικείου Αθη¬ 
νών (τόμος 1825 αριθ.79). 

Το ίδρυματούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών και Υγείας και Πρόνοιας και διέπεται α¬ 
πό τις διατάξεις της παραπάνω συστατικής του πράξης, 
του παρακάτω οργανισμού, του Α.Ν. 2039/1939 και των 
διαταγμάτων που εκδόθηκαν ή θα εκδοθούν, σε εκτέλεση 
του νόμου τούτου. 

2. - Κυρώνουμε τον οργανισμό διοίκησης και διαχείρι¬ 
σης του ιδρύματοςτούτου, που αποτελείται από δεκατρία 
(13) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία ΊΔΡΥΜΑ ΓΕΩΡΓΙΟΥ ΝΙΚ.ΛΙΛΑΙΟΥ". 

Άρθρο 1. 

Μορφή - Επωνυμία - Έδρα - Σφραγίδα. 

1. - Το κοινωφελές ίδρυμα με την επωνυμία ΊΔΡΥΜΑ ΓΕ¬ 
ΩΡΓΙΟΥ ΝΙΚ.ΛΙΛΑΙΟΥ", που συστήθηκε από τον Γεώργιο 
Νικ.Λιλαίο με την από 2.4.1994 ιδιόγραφη διαθήκη του, η 
οποία δημοσιεύθηκε με το αριθ.2444/16.6.1995 πρακτικό 
του Μον.Πρωτοδικείου Αθηνών (τόμο 1825 αριθ.79) απο¬ 
τελεί νομικό πρόσωπο ιδιωτικού δικαίου και διέπεται από 
τις διατάξεις της παραπάνω συστατικής πράξης, του πα¬ 
ρόντος οργανισμού, του Α.Ν. 2039/1939, όπως κάθε φο¬ 
ρά ισχύει ο νόμος αυτός και των διαταγμάτων που εκδό¬ 
θηκαν ή θα εκδοθούν σε εκτέλεση του νόμου τούτου. 

2. - Έδρα του ιδρύματος είναι η Αθήνα. 

3. - Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα στο πλαίσιο, την επωνυμία του 
ιδρύματος και στο μέσον αυτής την έδρα και το έτος έ¬ 
γκρισης της σύστασής του. 

Άρθρο 2. 

Σκοπός. 

Σκοπός του ιδρύματος είναι η βοήθεια οικονομικά αδυ¬ 
νάτων ατόμων τρίτης ηλικίας και ορφανών παιδιών: 

. Άρθρο 3. 

Περιουσία - Πόροι. 

1Περιουσία του ιδρύματος αποτελούν: 

α) Ένα υπόγειο κατάστημα που βρίσκεται σιην πολυκα¬ 
τοικία επί της οδού Ζακύνθου 1 και Φωκίωνος Νέγρη, επι- 
ιράνειας 110τ.μ. 

β) Η ψιλή κυριότητα του ήμισεως εξ αδιαιρέτου, ενός 
διαμερίσματος του Δ' ορόφου, που βρίσκεται στην πολυ¬ 
κατοικία επί των οδών Μαρασλή & και Υψηλάντου 43 επι¬ 
φάνειας (του όλου) 84,90 τ.μ. 

γ) Καταθέσεις ποσού 2.838.000 δρχ., πλέον των τόκων, 
πο υ προήλθαν από την εκποίηση δύο γραφείων επί της ο¬ 
δού Κλεισθένους 17 Αθήνα σύμφωνα με τον όρο της δια¬ 
θήκης. 

2.- Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αστό. 

Άρθρο 4. 

Ζιιοίκηση. 

1. - Το ίδρυμα διοικείται από τριμελές Διοικητικό Συμ¬ 
βούλιο που αποτελείται από τους: 

α) Εκάστοτε Προϊστάμενο της Εισαγγελίας Εφετών Α¬ 
θηνών, 

β) Ένα σύμβουλο του Δικηγορικού Συλλόγου Αθηνών 
που θα διορίζεται από το Διοικητικό Συμβούλιο αυτού με 
τον αναπληρωτή του. 

γ) Ηλία Νικ.Παπανικολάου, εκτελεστή της διαθήκης. 

2. - Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, τον Πρόεδρο, τον Αντι¬ 
πρόεδρο, τον Γραμματέα και τον Ταμία. 

3. - Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, του υπό στοιχείο α’ μέλους αυτό ορίζεται από 
τον Υπουργό Οικονομικών, του υπό στοιχείο β’ μέλους α¬ 
πό το Δικηγορικό Σύλλογο Αθηνών, ο οποίος υποχρεού- 
ται να προτείνει μέλος εντός ενός μηνάς από την ανακοί- 
νωιση της κενής θέσης, όιλλως ορίζεται από τον Υπουργό 
Οικονομικών και του υπό στοιχείο γ’ (μέλους) με απόφα¬ 
ση των υπολοίπων μελών, σύμφωνα με τις διατάξεις της 
συστατικής πράξης και του άρθρου 99 του Α.Ν. 
2039/1939. 

4. - Το Διοικητικό Συμβούλιο συνεδριάζει τακτικά κάθε 
τρίμηνο και εκτάκτως οπότε το ζητήσει ο Πρόεδρος ή ένα 
από τα μέλη του, με γραπτή αίτησή του προς τον Πρόε¬ 
δρο, πάντοτε όμως έπειτα από πρόσκληση του Προέ¬ 
δρου. 

5. - Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. - Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. - Σε περίπτωση που κάποιο μέλος του Διοικητικού 


Συμβουλίου απουσιάζει αδικαιολόγητα από τέσσερις (4) 
συνεχείς συνεδριάσεις, θεωρείται ότι έχει παραιτηθεί και 
η κενή θέση αυτού συμπληρώνεται κατά τα οριζόμενα 
στηνπαρ. 3του παρόντος άρθρου. 

8. - Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι α¬ 
ποφάσεις που λαμβάνονται από αυτό, καθώς καί η γνώμη 
των μελών που τυχόν διαφωνούν. Τα πρακτικά υπογρά¬ 
φονται από όλα τα μέλη που μετέχουν στη συνεδρίαση. 

9. - Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλε¬ 
ση υπηρεσίας του ιδρύματος, εφόσον έγιναν έπειτα από 
ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5. 

Αρμοδιότητες Διοικητικού Συμβουλίου. 

1 .-Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και λειτουργία του, τη διά¬ 
θεση των πόρων αυτού, καθώς και για κάθε ενέργεια που 
σχετίζεται με την εκπλήρωση του σκοπού του, πάντοτε ό¬ 
μως σύμφωνα με τις διατάξεις της συστατικής πράξης, 
του παρόντος οργανισμού, του Α.Ν. 2039/1939 και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου, καθώς και των λοιπών σχετικών νόμων 
και διαταγμάτων. 

2.- Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έ¬ 
γκριση στην αρμόδια από το νόμο Αρχή τον προϋπολογι¬ 
σμό και απολογισμό του ιδρύματος, σύμφωνα με τις δια¬ 
τάξεις των άρθρων 101 και 102 του Α.Ν. 2039/1939 και του 
από 20.12.1939 Β.Δ/τος (Φ.Ε.Κ. 552/Α 1 ). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και πα¬ 
θητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρουςτων συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6. 

Αρμοδιότητες Προέδρου. 

1.- Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ' αυτόν και εγκρίνεται με α¬ 
πόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έ¬ 
κτακτες συνεδριάσεις, κηρύσσει την έναρξη και λήξη αυ- 

τών και διευθύνει τις συζητήσεις Οι προσκλήσεις για συ¬ 
νεδρίαση στέλνονται στα μέλη του Διοικητικού Συμβουλί¬ 
ου δεκαπέντε (15) τουλάχιστον ημέρες πριν από τη συνε¬ 
δρίαση. 

γ) Καταρτίζει, βοηθούμενος από το Γραμματέα, την η¬ 
μερήσια διάταξη των θεμάτων που θα συζητηθούν, την ο¬ 
ποία και υπογράφει. Θέμα που δεν περιλαμβάνεται σ' αυ¬ 
τήν, δεν συζητείται, εκτός αν πρόκειται για επείγουσα υ¬ 
πόθεση και συμφωνήσει γι’ αυτό η πλειοψηφία των 
παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποτττεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2- Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Αρθρο 7. 

Αρμοδιότητες Γραμματέα. 

1. - Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ι¬ 
δρύματος προς τρίτους. 

β) Φροντίζει για την σύνταξη των πρακτικών του Διοικη¬ 
τικού Συμβουλίου 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. - Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ει¬ 
δικών συνθηκών), να βοηθείται από υπάλληλο του ιδρύ¬ 
ματος, την ευθύνη όμως για τις ενέργειες τούτου φέρει 
πάντοτε ο ίδιος. 

3 - Το Γ ραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου, που ο¬ 
ρίζεται με απόφαση αυτού. 

Άρθρο 8. 

Αρμοδιότητες Ταμία. 

1.-0 Ταμίας του ιδρύματος. 

α) Εισπράττει όλα τα έσοδα τούτου, εκδίδοντας και υ¬ 
πογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α Ν. 
2039/1939, έχρντας την ευχέρεια να παρακρατεί από αυ¬ 
τά ένα μικρό ποσό, που είναι αναγκαίο για την πληρωμή έ¬ 
κτακτων και επειγουσών δαπανών του ιδρύματος, το ύ¬ 
ψος του οποίου καθορίζεται με απόφαση του Διοικητικού 
Συμβουλίου στην αρχή κάθε έτους. 


γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, α¬ 
πολογισμού και ισολογισμού του ιδρύματος 

2.- Τον Ταμία, όταν απουσιάζει ή κωλύεται, αναπληρώ¬ 
νει άλλο μέλος του Διοικητικού Συμβουλίου που ορίζεται 
με απόφαση αυτού. 

Άρθρο 9. 

Διαδικασία εκτέλεσης του σκοπού . 

1. - Η προστασία των οικονομικά αδυνάτων ατόμων της 
τρίτης ηλικίας και των ορφανών παιδιών δύναται να γίνει 
είτε με την μορφή της μηνιαίας επιχορήγησής τους, είτε 
με τη μορφή της εφ’άπαξ οικονομικής βοήθειας, ή με ο- 
ποιοδήποτε άλλο τρόπο κρίνει πρόσφορο το Διοικ.Συμ¬ 
βούλιο του ιδρύματος. 

2. - Για την ανεύρεση των ατόμων που έχουν ανάγκη οι¬ 
κονομικής βοήθειας, το Διοικητικό Συμβούλιο του Ιδρύ¬ 
ματος καλεί με πρόσκλησή του κάθε χρόνο τους δικαιού¬ 
μενους οικονομικής ενίσχυσης να υποβάλλουν μέσα σε 
προθεσμία που ορίζεται απ’αυτή, σχετική αίτηση με τα α¬ 
παραίτητα δικαιολογητικά. Αντίγραφο της πρόσκλησης 
δημοσιεύεται σε δύο τουλάχιστον ημερήσιες εφημερίδες 
μεγάλης κυκλοφορίας, 45 τουλάχιστον ημέρες πρίν από 
τη λήξη της ανωτέρω προθεσμίας. 

3 - Το Διοικητικό Συμβούλιο μετά τη λήξη της προθε¬ 
σμίας εξετάζει τις αιτήσεις και τα σχετικά δικαιολογητικά 
και με αιτιολογημένη απόφασή του επιλέγει τα άτομα που 
θα ενισχυθούν οικονομικά. 

Σε περίπτωση κατά την οποία ο αριθμός των υποψη¬ 
φίων, που πληρούν τις προϋποθέσεις της οικονομικής ε¬ 
νίσχυσης είναι μεγαλύτερος από τον αριθμό των οικονο¬ 
μικών ενισχύσεων που πρόκειται να δοθούν, η επιλογή με¬ 
ταξύ αυτών γίνεται από το Διοικητικό Συμβούλιο του 
ιδρύματος ύστερα από αιτιολογημένη απόφασή του. 

Σε περίπτωση κατά την οποία κάποιο δικαιολογητικά 
των υποψηφίων είναι ατελές, ως προς ένα ή περισσότερα 
στοιχεία αυτού, το Διοικητικό Συμβούλιο του ιδρύματος 
καλεί τους ενδιαφερομένους, με έγγραφη πρόσκλησή 
του, πριν αποφασίσει σχετικά με την επιλογή των δικαιού¬ 
χων, να συμπληρώσουν τις ατέλειες αυτές μέσα σε πέντε 
(5) ημέρες από την επίδοση με σχετική απόδειξη της πα¬ 
ραπάνω πρόσκλησης. 

Η απόφαση επιλογής γνωστοποιείται δι επιστολής προς 
τους δικαιούχους ενώ δίδεται εντολή στην Τράπεζα ή το 
πιστωτικό ίδρυμα που βρίσκονται οι καταθέσεις του ιδρύ¬ 
ματος να καταβάλει τα ποσά της οικονομικής ενίσχυσης 
απ’ευθείας στους δικαιούχους κατόπιν εγγράφου εντο¬ 
λής πληρωμής του Προέδρου του Διοικητικού Συμβουλί¬ 
ου του ιδρύματος επ’ονόματι του δικαιούχου ή να εκδόσει 
ισόποσες προς τα βοηθήματα τραπεζικές επιταγές από 
τον λογαριασμό του ιδρύματος εις διαταγήν αυτών. 

Ο αριθμός των οικονομικών ενισχύσεων που θα δοθούν 
και το ποσό της καθεμίας, καθορίζεται με απόφαση του 
Διοικητικού Συμβουλίου του ιδρύματος, ανάλογα με το ύ¬ 
ψος των ετησίων εσόδων αυτού και τις οικονομικές συν¬ 
θήκες που επικρατούν. 

Άρθρο 10. 

Οικονομική διαχείριση. 

1. - Η οικονομική διαχείριση του ιδρύματος περιλαμβά¬ 
νει ετήσια περίοδο, η οποία αρχίζει την 1η Ιανουάριου και 
λήγει την 31η Δεκεμβρίου του ιδίου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβερ- 
νήσεως του σχετικού Π. Δ/τος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επομένου ημερολογιακού έτους, με 
απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2. - Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρτί¬ 
ζονται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού 
Δ/τος (Φ.Ε.Κ. 552/Α'). 

Άρθρο 11. 

Βιβλία και Στοιχεία. 

1. - Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο στο οποίο καταχωρίζονται τα ονόμα¬ 
τα των ατόμων που βοηθούνται οικονομικά, το ποσό της 
οικονομικής βοήθειας καθώς και διάφορα άλλα στοιχεία 
που κρίνει σκόπιμο το Διοικ.Συμβούλιοτου Ιδρύματος. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. - Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 12. 

Τροποποίηση Οργανισμού. 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν. 2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυΓού. 

Άρθρο 13. 

Διάλυση τού ιδρύματος - Τύχη περιουσίας αυτού. 

1. - Το ίδρυμα διαλύεται όταν και όπως ο Νόμος ορίζει. 

2 -Σε περίπτωση διάλυσηςτου ιδρύματος για οποιοδή- 
ποτε λόγο, η περιουσία του περιέρχεται στο Δημόσιο για 
την εκτέλεση του ιδίου σκοπού. 

Στον Υπουργό Υγείας-Πρόνοιας και στον Υφυπουργό 


Οικονομικών αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 14 Οκτωβρίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΥΓΕΙΑΣ ΠΡΟΝΟΙΑΣ 

ΓΕΩΡΓΙΟΣ ΔΡΥΣ ΚΩΝΣΤΑΝΤΙΝΟΣ ΓΕΙΤΟΝΑΣ 

-*- 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αριθ. 1117772/1813/0001 (2) 

Χορήγηση ειδών ατομικής προστασίας σε υπαλλήλους 
της Υπηρεσίας Εκτύπωσης Εντύπων και Αξιών του Δη¬ 
μοσίου (Υ.Ε.Ε.Α.Δ.). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ, ΟΙΚΟΝΟΜΙΚΩΝ ΚΑΙ 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τη διάταξη της παραγράφου 3 του άρθρου 7 της α- 
ριθ. 88555/30.9.1988 ΚΥΑ «Υγιεινή και ασφάλεια του προ¬ 
σωπικού του Δημοσίου, των ΝΠΔΔ και των ΟΤΑ» (ΦΕΚ 
721/Β'/4.10.1998), η οποία κυρώθηκε με το άρθρο 39 του 
Ν. 1836/1989 (ΦΕΚ79Α'). 

2. Τις διατάξεις του άρθρου 27 του Ν. 2081/1992 (ΦΕΚ 
154Α'), με το οποίο προστέθηκε νέο άρθρο 29Α' στο Ν. 
1558/1985, όπως το α' εδάφιο της παρ. 2 του προστεθέ- 
ντος άρθρου αντικαταστάθηκε με τις διατάξεις του άρ¬ 
θρου 1 παρ. 2ατου Ν. 2469/1997 (ΦΕΚ38Α'). 

3. Τις διατάξεις του άρθρου 22 παρ. 3 του Ν. 2362/1995 
(ΦΕΚ 247Α'). 

4. Τις διατάξεις του Π.Δ/τος 396/1994 «Ελάχιστες προ¬ 
διαγραφές ασφάλειας και υγείας για τη χρήση από τους 
εργαζόμενους εξοπλισμών ατομικής προστασίας κατά 
την εργασία σε συμμόρφωση προς την οδηγία του Συμ¬ 
βουλίου 89/656/ΕΟΚ» (ΦΕΚ 220/Α'). 

5. Τα αριθμ. πρωτ. 913/0069/5.9.1996, αριθμ. πρωτ. 
384/0069/9.4.1998, αριθμ. πρωτ. 536/20.5.1998 και αριθμ. 
πρωτ. 868/2.9.1998 έγγραφατης ΥΕΕΑΔ σχετικά με τη χο¬ 
ρήγηση ειδών ατομικής προστασίας σε υπαλλήλους της. 

6. Το γεγονός ότι από τις διατάξεις της παρούσας από¬ 
φασης προκαλείται δαπάνη ύψους δέκα εκατομμυρίων 
δραχμών (10.000.000 δρχ.) περίπου ετησίως που θα βα¬ 
ρύνει τις πιστώσεις του Προϋπολογισμού Εξόδων του Υ¬ 
πουργείου Οικονομικών στον Ειδικό Φορέα 23610 και 
στους οικείους ΚΑΕ (1421, 1423, 1419, 1211 κ.λ.π.) και η 
οποία μπορεί να αντιμετωπιστεί από τις εγγεγραμμένες 
πιστώσεις του Προϋπολογισμού εξόδων του Υπ. Οικονο¬ 
μικών οικονομικού έτους 1998 (σχετικό: το αριθμ. πρωτ. 
2039707/16.7.1998 έγγραφο του ΓΛΚ). 

Τα απόμενα πέντε (5) έτη η προκαλούμενη δαπάνη θα α¬ 
νέρχεται ετησίως στο ίδιο ποσό περίπου και θα αντιμετω¬ 
πίζεται από πιστώσεις που θα εγγράφονται στον Προϋ¬ 
πολογισμό Εξόδωντου Υπουργείου Οικονομικών κατά τα 
αντίστοιχα οικονομικά έτη στον οκείο Ειδικό Φορέα και 
ΚΑΕ, αποφασίζουμε: 

1. Στο μόνιμο και με σχέση εργασίας ιδιωτικού δικαίου 
αορίστου χρόνου προσωπικό της Υπηρεσίας Εκτύπωσης 

Εντύπων και Αξιών του Δημοσίου (ΥΕΕΑΔ), που απασχο¬ 
λείται με τις εργασίες σχεδίασης, προετοιμασίας, εκτύ¬ 
πωσης και βιβλιοδεσίας εντύπων, βιβλίων και αξιών του 
Δημοσίου, χορηγούνται τα κατωτέρω είδη ατομικής προ¬ 
στασίας: 

Α. Άνδρες χειμερινά 
Δύο (2) παντελόνια από ύφασμα 
Δύο (2) πουλόβερ μάλλινα με μανίκια 
Δύο (2) ζεύγη υποδήματα 
Άνδρες θερι νά 

Δύο (2) παντελόνια από ύφασμα 
Δύο (2) πουκάμισα εργασίας 
Δύο (2) ζεύγη υποδήματα 
Β. Γυναίκες χειμερινά 
Δύο (2) ρόμπες από ύφασμα 
Δύο (2) πουλόβερ μάλλινα 
Δύο (2) ζεύγη υποδήματα 
Γ υναίκες θερινά 
Δύο (2) φούστες από ύφασμα 
Δύο (2)μπλούζες βαμβακερές 

2. Επίσης χορηγούνται σε όλους τους υπαλλήλους που 
υπηρετούν στην ΥΕΕΑΔ: 

Ένα (1) προσόψιο ανά τετράμηνο 
Ένα (1) κιλό σαπούνι μηνιαίως 
Ένα (1) σακάκι δερμάτινο ανά τριετία 
Τέσσερα (4) κουτιά ωτοασπίδες κατ' έτος 
ξίκοσι (20) ζεύγη γάντια πάνινα και πενήντα (50) ζεύγη 
γάντια πλαστικά κατ' έτος. 

Μισό (0,5) λίτρο γάλα ημερησίως. 

3. Τα ανωτέρω είδη ατομικής προστασίας αποτελούν 
περιουσιακό στοιχείοτηςΥΕΕΑΔκαιταείδητηςπαρ. 1 θα 
αντικαθίστανται ετησίως, μόνο με την παράδοση των πα¬ 
λαιών ειδών. 

4. Η παράδοση θα γίνεται με σχετικό αποδεικτικό. 

5. Η χορήγηση των ειδών ατομικής προστασίας της 
παρ. 1 θα γίνεται κατά την έναρξη της χειμερινής ή θερι¬ 
νής περιόδου αντίστοιχα. 

6. Δεν παρέχεται δυνατότητα αποτίμησης των ειδών αυ¬ 
τών σε χρήμα. 

7. Παρέχεται δυνατότητα αντικαταστάσεως ορισμένων 
ειδών με άλλοι ίσης αξίας, όταν επιβάλλεται από τις συν¬ 
θήκες εργασίας. 

8. Οι εκπρόσωποι των εργαζομένων θα συμμετέχουν 
στη διαδικασία προμήθειας, παράδοσης και διανομής 
των ειδών ατομικής προστασίας στους εργαζομένους. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 20 Οκτωβρίου 1998 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ ΓΙΑΝΝΟΣ ΠΑΠΑΝΤΩΝΙΟΥ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΜΙΛΤ. ΠΑΠΑΪΩΑΝΝΟΥ 
-Φ- 

Αριθ. 523046 (3) 

Καθορισμός ελάχιστων τιμών Κάμπινγκ για το χρονικό 
διάστημα από 1.1.99 μέχρι 31.12.99. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το Ν. 1624/51 «περί ΕΟΤ» όπως ισχύει σήμερα και το 


Ν.Δ. 4109/60 «περί τροποποιήσεως και συμπληρώσεως 
της Νομοθεσίας περί ΕΟΤ». 

2. Τον από 30 Μαρτίου /22 Απριλίου 1959 (ΦΕΚ Α' 71) 
Β.Δ. «περί προσόντων Ξενοδοχείων τύπου Μοτέλ, Ξενώ¬ 
νων, ενοικ. δωματίων και επιπλ. διαμερισμάτων. 

3. Το Ν. 642/77 «περί επιβολής κυρώσεων στις ξενοδο¬ 
χειακές επιχειρήσεις». 

4. Το Ν. 1652/86 με τον οποίο κυρώθηκε ο Κανονισμός 
Σχέσεων Ξενοδόχων και Πελατών αυτών. 

5. Το Ν. 392/76 «περί ιδρύσεως και λειτουργίας χώρων 
οργανωμένης κατασκήνωσης (Κάμπινγκ)». 

6. Το Ν. 2160/93 (ΦΕΚ 118/Α/93) περίτροποιήσεως της 
νομοθεσίας ΕΟΤ και τις αποφάσειςτων Υπουργού Τουρι¬ 
σμού και Γ εν. Γ ραμμ. ΕΟΤ (ΦΕΚ 268/Β/94). 

7. Την αρ. 520905/2.12.94 απόφαση Γ.Γ. ΕΟΤ περί κα¬ 
θορισμού παραβολών υπέρ ΕΟΤ για την χορήγηση του ει¬ 
δικού σήματος. 

8. Τον Ν. 2636/98 (ΦΕΚ 198/Α/98). 

9. Τις εισηγήσειςτου Ξ.Ε.Ε. σχετικά με τον καθορισμό ε¬ 
λάχιστων τιμών επιχειρήσεων Κάμπινγκ για το έτος 1999. 

10. Την ανάγκη καθορισμού των εισπραττομένων από 
τις επιχειρήσεις Κάμπινγκ τιμών για το έτος 1999 με γνώ¬ 
μονα την αποφυγή αθέμιτου ανταγωνισμού τη διασφάλι¬ 
ση τηςποιότηταςτωνπαρεχομένων υπηρεσιών καιτη δια¬ 
τήρηση της τιμολογιακής ανταγωνιστικότητας της χώ¬ 
ρας, αποφασίζουμε: 

1. Καθορίζουμε για το χρονικό διάστημα από 1.1.99 μέ¬ 
χρι 31.12.99 και για όλες τις κατηγορίες Κάμπινγκ τις ε- 


λάχιστες τιμές ως κατωτέρω: 

Χαμηλή 

Υψηλή 


περίοδος 

περίοδος 

1) Διανυκτέρευση ενηλίκου 

950 

1.100 

2) Διανυκτέρευση παιδιού 

520 

650 

3) Αυτοκίνητο 

550 

610 

4) Τροχόσπιτο 

800 

850 

5) Τροχοσκηνή 

700 

750 

6) Αυτοκινούμενο Τροχόσπιτο 

1.100 

1.200 

7) Σκηνή μικρή 

600 

700 

8) Σκηνή μεγάλη 

750 

810 

9) Πούλμαν μέχρι 16 θέσεων 

1.270 

1.490 

10) Πούλμαν άνω των 16 θέσεων 

2.000 

2.380 

11) Μοτοσυκλέτα 

300 

380 

12 Σκάφος με τρέίλερ 

500 

600 

13) Ενοικίαση σκηνής 

800 

1.000 

14) Ηλεκτρικό ρεύμα 

700 

700 

15) Διανυκτέρευση σε οικίσκο με \Λ/.0. 

1.800 

2.400 

16) Διανυκτέρευση σε οικίσκο άνευ \Λ/.0. 

1.400 

2.000 


2. Η επιλογή του χρόνου για τον καθορισμό της χαμη¬ 
λής ή υψηλής περιόδου καθορίζεται από τον επιχειρημα¬ 
τία. Η υψηλή περίοδος δεν μπορεί να είναι μικρότερη των 
30 ημερών. 

3. Η μόνιμη παραμονή κατασκηνωτικού μέσου καθορί¬ 
ζεται ως εξής: Για την χειμερινή περίοδο από 1.1.99 έως 
31.5.99 και από 1.10.99 έως 31.12.99 σε 300 δρχ. ημερη¬ 
σίως. 

Για την θερινή περίοδο από 1.6.99 έως 30.9.99 σε 600 
δρχ. ημερησίως. 

Μόνιμος κατασκηνωτής θεωρείται όποιος παραμένει σε 
κατασκήνωση άνω των 60 ημερών (δύο μήνες). 

4. Η παρούσα απόφαση περιλαμβάνει διαφοροποιημέ¬ 
να κατώτατα όρια τιμών στις δύο χρονικές περιόδους (χα¬ 
μηλή - υψηλή) με σκοπό να διευκολύνει τους επιχειρημα¬ 
τίες να προσαρμοστούν με μεγαλύτερη ευελιξία στις δυ- 

νατότητες της ζήτητιης κατά τις αντίστοιχες περιόδους 
και δη τη χαμηλή περίοδο. 

Είναι όμως ευνόητο ότι οι δηλούμενες από τον επιχει¬ 
ρηματία τιμές μπορούν να υπερβαίνουν τις δια της πα- 
ρούσης οριζόμενες κατώτατες. 

5. Οι τιμές που θα δηλωθούν από κάθε επιχείρηση στα 
χρονικά όρια που θέτει η παρούσα μετά την θεώρησή 
τουςαπότοΞ.Ε.Ε. και την έγκριση τουςαπότον ΕΟΤ είνα 
υποχρεωτικές παραμένουν σταθερές κατά χρονικά δια¬ 
στήματα (χαμηλή - υψηλή περίοδο) στα οποία αντιστοι¬ 
χούν και αποτελούν τις ανώτερες τιμές που μπορούν να 
εισπραχθούν κατά τα διαστήματα αυτά. 

6. Οι τιμές που θα δηλωθούν πρέπει να υποβληθούν 
στον ΕΟΤ για έγκριση μέσω του Ξενοδοχειακού Επιμελη¬ 
τηρίου της Ελλάδος το αργότερο μέχρι 15.12.98 και να 
συνοδεύονται οπωσδήποτε από απλή φωτοτυπία του ει¬ 
δικού σήματος λειτουργίας και παράβολου υπέρ ΕΟΤ 
5.000 δρχ. κατατηθεμένο στο λογ. 26180 Τραπέζης Ελλά¬ 
δος, για την χορήγηση πινακίδος τιμών, τροποποιουμέ- 
νης έτσι της αρ. 520905/2.12.94 απόφασης Γεν. Γραμμα- 
τέα ΕΟΤ και μόνο ως προς την παράγραφο που αφορά το 
ποσό των 300 δρχ. για την θεώρηση τιμών Κάμπινγκ η ο¬ 
ποία και καταργείται. 

7. Οι επιθυμητές και προτεινόμενες από τους επιχειρη¬ 
ματίες των Κάμπινγκς τιμές, θα υποβάλλονται στο Ξ.Ε.Ε. 
προς θεώρηση με το ειδικό έντυπο δήλωσης τιμών εις πε- 
νταπλούν υπόδειγμα του οποίου αποτελεί αναπόσπαστο 
μέρος τηςπαρούσης. 

Οι επιχειρήσεις που δεν θα υποβάλλουν δηλώσεις για 
τις ανώτερες των ελάχιστων τιμών μέχρι 15.12.98 στο 
Ξ.Ε.Ε. θα θεωρηθεί ότι έχουν επιλέξει τις ελάχιστες τιμές 
ανά χρονική περίοδο που καθορίζονται μετηνπαρούσα α¬ 
πόφαση. 

8. Το Ξενοδοχειακό Επιμελητήριο θα φροντίσει για την 
εκτύπωση και αποστολή των εντύπων δήλωσης τιμών στα 
Κάμπινγκς. Πινακίδες τιμών οι επιχειρηματίες μπορούν να 
προμηθεύονται από το Ξενοδοχειακό Επιμελητήριο της 
Ελλάδος, το οποίο με σχετική εγκύκλιό του θα τους επι- 
σημάνει ότι η μη τήρηση της απόφασης αυτής επισύρει 
την επιβολή από τον ΕΟΤ των νομίμων διοικητικών κυρώ¬ 
σεων. 

9. Αυξομειώσεις δεν επιτρέπονται εκτός από τις παρα¬ 
κάτω (11,12) περιπτώσεις. Οποιαδήποτε μείωση των δη- 


λωθεισών τιμών κάτω από τα επιτρεπόμενα και οριζόμενα 
δια της παρούσης όρια, αποτελεί σοβαρή αιτία για την ε¬ 
πιβολή κυρώσεων, σύμφωνα με τις διατάξεις του Ν. 
2160/93 αρ. 4 παρ. 7 (πρόστιμο μέχρι 500.000 δρχ.) ή άλ¬ 
λες σχετικές διατάξεις. 

10. Μετά την υποβολή του ειδικού εντύπου δήλωσης τι¬ 
μών, οι υπηρεσίες του Ξ.Ε.Ε. θα αποστέλλουν σε κάθε ε¬ 
πιχειρηματία Κάπινγκ ειδικό τιμοκατάλογο θεωρημένο, ο 
οποίος θα αναρτάται υποχρεωτικά σε εμφανές σημείο 
της υποδοχής του Κάμπινγκ. 

11. ΕΠΙΒΑΡΥΝΣΕΙΣ 

Στις τιμές που θα δηλωθούν από τον επιχειρηματία Κά¬ 
μπινγκ θα περιέχουν ενσωματωμένους τους προβλεπό- 
μενους από τον νόμο φόρους και τέλη και κατά το δυνα¬ 
τόν στρογγυλοποιημένους (Φ.Π.Α. 8%, τέλος παρεπιδη- 
μούντων 2%). 

12. ΕΚΠΤΩΣΕΙΣ 

Το ανώτατο όριο έκπτωσης δεν πρέπει να υπερβαίνει το 
ύψος του 20% με την προϋπόθεση ότι οι τιμές που θα δια¬ 
μορφώνονται μετά την έκπτωση δεν θα είναι μικρότερες 
των πιο πάνω ελάχιστων τιμών. 

Για τους δικαιούχους προγραμμάτων κοινωνικού και ε¬ 
σωτερικού τουρισμού, φορέων του Δημοσίου Τομέα οι ε¬ 
πιχειρήσεις των Κάπινγκς μπορούν, να προβαίνουν σε εκ¬ 
πτώσεις μεγαλύτερες του 20% των τιμών που έχουν δη¬ 
λώσει ανάλογα με την σύμβαση που θα έχει υπογραφτεί 
μεταξύ του κρατικού φορέα και του επιχειρηματία. 

Επίσης οι επιχειρήσεις Κάμπινγκς μπορούν να προβαί¬ 
νουν σε εκπτώσεις μεγαλύτερες του 30% των τιμών που 
έχουν δηλώσει, σε περιπτώσεις φιλοξενίας ομάδων μα¬ 
θητών σπουδαστών αθλητών συλλόγων μορφωτικών - πο¬ 
λιτιστικών - αθλητικών μετά από έγκριση των Υπηρεσιών 
του ΕΟΤ. 

13. Οι δηλούμενες τιμές για διημέρευση θα είναι μειω¬ 
μένες κατά 50%. 

14. Η απόφαση αυτή δεν συνεπάγεται δημοσιονομική ε¬ 
πιβάρυνση. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 14 Οκτωβρίου 1998 

Ο Γενικός Γραμματέας 
ΜΙΧΑΗΛ ΚΥΡΙΑΚΙΔΗΣ 

ΕΙΔΙΚΟ ΕΝΤΥΠΟ ΔΗΛΩΣΗΣ ΤΙΜΩΝ 


ΤΙΤΛΟΣ ΚΑΜΠΙΝΓΚ. 

ΕΠΙΧΕΙΡΗΜΑΤΙΑΣ ΚΑΜΠΙΝΓΚ. 

ΚΑΤΗΓΟΡΙΑ ΚΑΜΠΙΝΓΚ.ΑΡΙΘΜΟΣ ΣΗΜΑΤΟΣ 

ΠΕΡΙΟΧΗ. 

ΤΗΛΕΦΩΝΟ ΚΑΜΠΙΝΓΚ. 

ΤΙΜΟΛΟΓΙΟ ΕΤΟΥΣ 1999 

ΧΡΟΝΙΚΗ ΠΕΡΙΟΔΟΣ 



ΑΠΟ 

ΑΠΟ 

ΑΠΡ 


ΕΩΣ 

ΕΩΣ 

ΕΩΣ 

1. Διανυκτέρευση ενηλίκου 

δΡΧ. 

.δρχ. 

. δρχ. ... 

2 . Διανυκτέρευση παιδιών 

δρχ. 

.δρχ. 

. δρχ. 

3. Αυτοκίνητο 

δρχ. 

.δρχ 

. δρχ 

4 Τροχόσπιτο 

δρχ 

δρχ 

δρχ 

5. Τροχοσκηνή 

δρχ. 

.δρχ. 

. δρχ 

6. Αυτοκινούμενο τροχόσπιτο 

δρχ. 

.δρχ. 

. δρχ. 

7. Σκηνή μικρή 

δρχ. 

δρχ. 

. δρχ. 

8 Σκηνή μεγάλη 

δρχ 

δρχ 

δρχ 

9. Πούλμαν μικρό μέχρι 16 θέσεων 

δρχ. 

.δρχ. 

. δρχ. 

10.Πούλμαν μεγάλο άνω των 16 θέσεων δρχ. 

. δρχ. 

. δρχ. 

11. Μοτοσυκλέτα 

δρχ. 

.δρχ. 

δρχ 

12 Σκάφος με τρέιλερ 

δρχ 

δρχ 

»ΡΧ 

13. Ενοικίαση σκηνής 

δρχ. 

.δρχ. 

. δρχ 

14. Ηλεκτρικό ρεύμα 

δρχ. 

.δρχ. 

. δρχ 

15 Διαμονή σε οικίσκο με ιδ. νν 0. 

δρΧ. 

.δρχ 

δρχ. 

16 Λιαμονή σε οικίσκο με κοιν \Λί Γ. 

δρχ 

δρχ 

δρχ 


Σπς παραπάνω τιμές συμπεριλαμβάνονται άλες οι νόμιμες επιβαρύνσεις (ΦΠΑ και τέλος 
παρεπιΛηι ιούντων) 

Στίς ανωτέρω τιμές επιτρέπεται έκπτωση.·Α 

Ο ΔΗΛΩΝ 


ΘΕΣΗ ΣΦΡΑΓΙΔΑΣ ΤΗΣ ΕΠΙΧ/ΣΗΣ 


ΘΕΣΗ ΣΦΡΑΓΙΔΑΣ ΕΟΤ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ 3Β * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά δσέλιδο ή μέρος αστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 >· 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

*> 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

>> 

Παράρτημα ( Πίνακες επιτυχόντων διαγωνισμών κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

250.000 » 

12.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 »· 

12.500 »> 


Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

: Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

: Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

: Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























